ธปท.ชี้ปล่อยกู้นาโนไฟแนนซ์ไม่ก่อหนี้เสียเพิ่ม
ธปท.ชี้นาโนไฟแนนซ์ไม่สร้างปัญหาเอ็นพีแอลเพิ่มจนกระทบเศรษฐกิจภาคสถาบันการเงินและเศรษฐกิจประเทศ แต่มีข้อดีช่วยให้ผู้กู้รายย่อยดีรับการดูแลที่ดีขึ้น
24 ต.ค. 2557

ธปท.ชี้นาโนไฟแนนซ์ไม่สร้างปัญหาเอ็นพีแอลเพิ่มจนกระทบเศรษฐกิจภาคสถาบันการเงินและเศรษฐกิจประเทศ แต่มีข้อดีช่วยให้ผู้กู้รายย่อยดีรับการดูแลที่ดีขึ้น 
นายจิรเทพ เสนีวงศ์ ณ อยุธยา โฆษก ธนาคารแห่งประเทศไทย (ธปท.) กล่าวว่า การจัดทำโครงการนาโนไฟแนนซ์ของกระทรวงการคลัง ซึ่งธปท.ได้มีส่วนเข้าไปช่วยในการจัดกระบวนการ วางระบบให้เป็นธรรมน่าจะช่วยให้ผู้กู้ที่เป็นรายย่อยๆ ที่ธนาคาพาณิชย์เข้าไม่ถึงแม้ว่าพยามขยายสาขามากแค่ไหนนั้น อาจไม่ได้ช่วยฝนแง่ของการลดหนี้ แต่ก็มีข้อดี คือ ช่วยให้ผู้บริโภคได้รับการคุ้ม ให้ได้รับความเป็นธรรมมากขึ้น ได้รับการดูแลที่ดีขึ้นโปร่งใสมากขึ้น เพราะหนี้เข้ามาอยู่ในระบบ ทำให้ภาครัฐรู้ข้อมูลทั้งผู้ให้กู้และผู้ขอกู้
“คาดว่าโครงการสินเชื่อนาโนไฟแนนซ์ไมได้ส่งผลเสียต่อหนี้ไม่ก่อให้เกิดรายได้ (เอ็นพีแอล)ของระบบธนาคารพาณิชย์ จนส่งผลกระทบต่อเสถียรภาพในระบบสถาบันการเงิน และระบบเศรษฐกิจ เนื่องจากนาโนไฟแนนซ์ผู้ให้กู้อาจจะเป็นบริษัทที่ใช้เงินของตัวเอง ซึ่งอันนี้ไม่ไม่กระทบระบบแน่ๆ ส่วนบางบริษัทที่ให้กู้อาจจะไปกู้มาจากแบงก์เพื่อมาปล่อยกู้ต่อก็เชื่อว่าแบงก์จะมีการดูความเสี่ยง ความสามารถในการชำระหนี้ และกันสำรองตามหลักเกณฑ์อยู่แล้ว จึงไม่น่าห่วง และไม่น่าจะทำให้หนี้ครัวเรือนเพิ่มในระดับที่น่าห่วง หากรายได้ของครัวเรือนเพิ่มขึ้นด้วย” นายจิรเทพกล่าว
ทั้งนี้ โครงการให้กู้นาโนไฟแนนซ์จะเบื้องต้นกระทรวงการคลังจะให้กู้ต่อรายวงเงินไม่เกิน 1 -1.2 แสนบาท โดยให้คิดดอกเบี้ยได้ไม่เกิน 36% ต่อปี หรือดอกเบี้ยไม่เกิน 3% เดือน